FI
3.7.2023
Euroopan unionin virallinen lehti
C 235/51
Kanne 2.5.2023 – Zaklady Farmaceutyczne Polpharma v. komissio (Asia T-228/23) (2023/C 235/65) Oikeudenkäyntikieli: englanti Asianosaiset Kantaja: Zaklady Farmaceutyczne Polpharma S.A. (Starogard Gdański, Puola) (edustajat: asianajajat K. Roox, T. De Meese, J. Stuyck, M. Van Nieuwenborgh ja N. Dumont) Vastaaja: Euroopan komissio
Vaatimukset Kantaja vaatii unionin yleistä tuomioistuinta — toteamaan, että sen kumoamiskanne otetaan tutkittavaksi ja että se on perustelu — kumoamaan komission päätöksen, joka sisältyy sen 17.3.2023 päivättyyn kirjeeseen [ref.
SANTE.DDG1.
B.5/AL/mmc (2023) 2915860], ja kaikki myöhemmät päätökset siltä osin kuin niillä pysytetään kyseinen päätös tai korvataan se, mukaan luettuna kaikki sitä seuraavat sääntelytoimet, kantajaa koskevilta osilta — velvoittamaan komission korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa kolmeen kanneperusteeseen.
1) Ensimmäinen kanneperuste, joka perustuu toimivallan puuttumiseen ja valtuuksien väärinkäyttöön edellä mainitussa 17.3.2023 päivätyssä komission päätöksessä (riidanalainen päätös) muuttaa kantajalle myönnettyä markkinoille saattamista koskevaa lupaa ja/tai peruuttaa se.
2) Toinen kanneperuste, joka perustuu olennaisen menettelymääräyksen rikkomiseen, koska riidanalaiselta päätökseltä puuttuu oikeusperusta ja sillä loukataan kantajan oikeutta tulla kuulluksi Euroopan unionin perusoikeuskirjan 41 artiklan mukaisesti.
3) Kolmas kanneperuste, joka perustuu perussopimusten ja niiden soveltamista koskevien oikeussääntöjen rikkomiseen: — riidanalaisessa päätöksessä sovelletaan virheellisesti lainsäädäntöä, koska komissio teki virheen liittyen kontradikto­ risessa menettelyssä 16.3.2023 annetun unionin tuomioistuimen tuomion komissio ym. v.
Pharmaceutical Works Polpharma (C-438/21 P–C-440/21 P, EU:C:2023:213) alaan, ja siinä sivuutetaan ihmisille tarkoitettuja lääkkeitä käsittelevän komitean arviointi — riidanalaisessa päätöksessä rikotaan Euroopan unionin perusoikeuskirjan 47 artiklassa turvattuja puolustautumi­ soikeuksia ja oikeutta oikeudenmukaiseen oikeudenkäyntiin — riidanalainen päätös on oikeusvarmuuden vastainen — riidanalaisessa päätöksessä loukataan kantajan perusteltua luottamusta, mukaan luettuna useat velvoitteet, jotka koskevat sen asiakkaita, viranomaisia, tukkukauppiaita, kuljetusyhtiöitä ja sairaaloita, liittyen geneeristen dimetyylifumaraattituotteiden myyntiin ja jakeluun, ja potilaita — riidanalaisessa päätöksessä loukataan Euroopan unionin perusoikeuskirjan 17 artiklassa turvattua omistusoikeutta.